25/01/2011 | Administración LocalMunicipal
Oroso
Bases da convocatoria para a provisión en propiedade dunha praza de policía local, incluída na oferta de emprego público do Concello de Oroso para o exercicio 2010

En uso das facultades que me confire o artigo 21.1. g) da Lei 7/1985, de 2 de abril, reguladora das Bases do Réxime Local; artigo e o artigo 41.14. c) do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, por Resolución da Alcaldía do 12 de xaneiro de 2011, aprobáronse as seguintes Bases específicas e convocatoria para a provisión en propiedade dunha praza de funcionario de carreira vacante no Cadro de persoal do Concello de Oroso e incluída na Oferta de emprego público do ano 2010.1 SISTEMA DE PROVISIÓN Oposición libre. O/a seleccionado/a deberá ademais superar un curso de formación teórico práctico na Academia Galega de Seguridade Pública e un período de prácticas para a adquisición da condición de funcionario/a de carreira.2 OBXECTO DA CONVOCATORIA O obxecto da convocatoria é a provisión en propiedade dunha praza de garda da Policía Local, encadrada na Escala Básica de Policía local, categoría de Policía, pertencente ao grupo C1. A dita praza está incluída na oferta de emprego público do Concello de Oroso para o exercicio 2010. A presente convocatoria regularase polas presentes bases e as bases xerais publicadas no Boletín Oficial da Provincia da Coruña núm.248 do 30/12/2010, prevalecendo sempre o disposto nas presentes bases en caso de conflito.3 DOTACIÓN ECONÓMICA A correspondente ao grupo C1, nivel de complemento de destino 16 e demais fixadas pola propia corporación a través dos orzamentos municipais e relación de postos de traballo.4 REQUISITOS DOS/DAS ASPIRANTES Para ser admitido/a á realización das probas, os/as aspirantes deberán reunir os seguintes requisitos: a) Os sinalados na base quinta das bases xerais. b) Ser español/a. c) Estar en posesión do título de bacharelato, técnico superior de formación profesional ou formación académica equivalente, ou en condicións de obtelo na data na que remate o prazo de presentación de instancias. d) Ter cumpridos 18 anos e non pasar dos 36 anos (este requisito cúmprese sempre que na data do remate do prazo de presentación de instancias non se teñan cumpridos 36 anos de idade). e) Ser titular dos permisos de conducir das clases A2 e B con BTP na data na que remate o prazo de presentación de instancias, comprometéndose mediante unha declaración a mantelos vixentes namentres permaneza en servizo activo. f) A altura mínima esixida será de 1,65 m para os aspirantes masculinos e de 1,60 m para as aspirantes femininas. g) Acreditamento de aptitude das condicións físicas e sanitarias necesarias e suficientes para a realización dos exercicios físicos que forman a segunda proba selectiva. h) Compromiso de portar armas e, de ser o caso, de chegar a utilizalas nos casos e circunstancias legalmente establecidas.5 DEREITOS DE EXAME De acordo coa ordenanza reguladora dos dereitos de exame os aspirantes satisfarán a cantidade de 25,00 euros (vinte e cinco euros). 6 PRESENTACIÓN DE INSTANCIAS E DOCUMENTACIÓN Deberá presentarse segundo o disposto na base cuarta das bases xerais coa documentación sinalada nesta. Do mesmo xeito deberá achegarse a seguinte documentación para acreditar as circunstancias sinaladas no apartado g) e h) da base cuarta: a) Certificado médico no que se faga constar expresamente que o/a aspirante reúne as condicións físicas e sanitarias necesarias e suficientes para a realización dos exercicios físicos que forman a segunda proba selectiva, que se presentará coa instancia, o que non excluirá as comprobacións posteriores do que se reflicte no certificado médico. No caso de que debido a unha situación de embarazo ou lactación da aspirante o informe médico non puidese ser positivo para a realización destas probas, a aspirante deberá achegar un certificado médico que acredite estas circunstancias. b) Declaración xurada coa instancia e por escrito do compromiso de portar armas e, de ser o caso, de chegar a utilizalas nos casos e circunstancias legalmente establecidos. No seu caso, e para conseguir a exención da realización da proba de coñecemento da lingua galega: a) Certificado de acreditamento do coñecemento da lingua galega CELGA nivel 4 ou validación ao mesmo nivel, segundo o disposto na Orde do 16 de xullo de 2007 da Consellería de Presidencia.7 ADMISIÓN DE ASPIRANTES Véxase a base sétima das bases xerais.8 TRIBUNAL CUALIFICADOR Estará constituído por: Presidente: Funcionario de carreira. Secretario: Funcionario de carreira do Concello con habilitación de carácter nacional. Vogais: Tres funcionarios de carreira da administración local: · Un deles nomearase a proposta da Academia Galega de Seguridade Pública. Nomearanse igualmente os suplentes correspondentes.9 PROBAS SELECTIVAS As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio e/ou a súa situación de lactación, a súa coincidencia coas datas de realización de calquera dos exames ou probas previstas nestas bases, poderán poñelo en coñecemento do tribunal solicitando o oportuno aprazamento, unindo á comunicación o correspondente informe médico oficial. A comunicación deberá realizarse cunha antelación como mínimo de catro días naturais á data de celebración da proba concreta e o tribunal determinará, con base á información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as dúas medidas conxuntamente. PRIMEIRA De carácter obrigatorio e eliminatorio. Proba de avaliación dos coñecementos dos aspirantes sobre os contidos do temario. Consistirá na contestación por escrito dun cuestionario de cen preguntas tipo test, con cinco de reserva adicionais, que será proposto polo tribunal, con catro respostas alternativas e unha soa correcta, sobre o contido do programa especificado no anexo II da convocatoria. Os aspirantes disporán de dúas horas para a súa realización. A proba cualificarase polo tribunal de cero a dez puntos, sendo preciso conseguir cinco puntos como mínimo para superar a proba. A cualificación farase atendendo á seguinte fórmula: N= (A-F/3)/10. Sendo N= nota final da proba; A= preguntas acertadas; F= preguntas falladas ou non respondidas. De conformidade co disposto no artigo 22.3 do Decreto 243/2008 de desenvolvemento da Lei de coordinación de policía local de Galicia, habilítase ao tribunal para facer unha lista dos aprobados por orde decrecente de puntuación e establecer unha nota de corte por debaixo da cal os aspirantes non terán dereito a presentarse ás sucesivas probas, aínda que superasen o exercicio. En todo caso garantirase que o número de aspirantes que pasarán ás probas seguintes cumpre as porcentaxes mínimas esixidas na devandita norma. SEGUNDA De carácter obrigatorio e eliminatorio. Proba de avaliación do coñecemento da lingua galega, só para aqueles/as aspirantes que non a acreditasen documentalmente de acordo co disposto na Base sexta. A proba de coñecemento da lingua galega estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos á proba ou probas que consideren máis axeitada/s, nun tempo máximo de 30 minutos. A valoración será de apto/non apto. TERCEIRA De carácter obrigatorio e eliminatorio. Probas de aptitude física, que incluirá a comprobación da estatura dos aspirantes. As aspirantes que non puidesen achegar o certificado médico positivo coa solicitude de participación pola situación do embarazo ou lactación, de conformidade co disposto no artigo 6 destas bases, deberán achegar este antes da celebración destas probas, ou se as circunstancias derivadas do embarazo ou lactación impedisen de novo a presentación do devandito certificado, deberán solicitarlle ao tribunal o aprazamento da celebración de conformidade co parágrafo primeiro desta base. As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas 1, 4 e 5, e alcanzar ou superar os mínimos das probas 2 e 3. Os exercicios realizaranse pola orde na que están relacionados e cada un é eliminatorio para realizar o seguinte. Establécense diferentes marcas para cada sexo. As probas realizaranse de forma individual, agás as de velocidade, resistencia xeral e natación, que poderán facerse de forma colectiva se así o considera o tribunal cualificador. Nas probas de resistencia xeral e natación, disponse dunha soa posibilidade de execución, no resto permitirase unha segunda realización cando na primeira non se obteña a cualificación de apto. O desenvolvemento de cada unha das probas físicas deberá realizarse en lugares axeitados para o tipo de proba que se vaia executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chaira de terreo compacto. O/a aspirante colocarase na pista no lugar sinalado, podendo realizar a saída de pé ou agachado, sen utilizar tacos de saída. As marcas máximas (en segundos) esixidas para a superación da proba son: Homes: 7,40´´. Mulleres: 8,20´´. 2. Proba de potencia de tren superior: os homes realizarán flexións de brazos e as mulleres suspensión en barra.2.1. Flexións de brazos. Realizarase nun ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo nin a axuda con movementos das pernas. Contaranse soamente as flexións completas e realizadas correctamente. O número mínimo esixible é de 10 flexións.2.2. Suspensión en barra. Realizarase nun ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, presa coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. O tempo mínimo esixido para a superación da proba é de 52 segundos.3. Proba de potencia de tren inferior: salto horizontal. Realizarase nun ximnasio ou campo de deportes, con chan horizontal e coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pés separados, paralelos entre si e á mesma altura. Realizará un salto horizontal caendo cos dous pés ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas esixidas (en centímetros) para a superación da proba son: Homes: 210 cm. Mulleres: 185 cm.4. Proba de resistencia xeral: carreira de 1.000 metros lisos. Realizarase nunha pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos e segundos) esixidas para a superación da proba son: Homes: 3´,30´´. Mulleres: 4´,10´´. 5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación da proba son: Homes: 24´´. Mulleres: 28´´. CUARTA De carácter obrigatorio e eliminatorio. Probas psicotécnicas dirixidas a determinar as actitudes e aptitudes persoais dos/as aspirantes e a súa adecuación á función policial que se vai desenvolver. Consistirán na realización das seguintes probas: 1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual.2. Probas de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos/as aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos/as candidatos/as. Deste modo, á parte das características de personalidade sinaladas anteriormente, exploraranse, ademais, os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. As probas serán realizadas e valoradas por persoal especialista. A cualificación global será de apto/non apto. QUINTA De carácter obrigatorio e eliminatorio. Consistirá nun recoñecemento médico no que se valorará se nos/as aspirantes concorre algunha das causas de exclusión que figuran no anexo III destas bases. O profesional ou profesionais da medicina (médicos) encargados de efectuar estas probas serán escollidos polo tribunal. Cualificarase esta proba, logo do informe do/a profesional elixido/a, como apto/a ou non apto/a. Para a realización desta proba aplicaránselles aos aspirantes as técnicas médicas de uso convencional que se xulguen oportunas, incluída a analítica de sangue e urina.10 RESOLUCIÓN DE EMPATES DE PUNTUACIÓNS No caso de empate de puntuacións, o desempate resolverase a favor do/a aspirante con mellor marca na primeira proba física; se persistise o empate, acudirase ás mellores marcas de xeito sucesivo nas probas físicas pola orde disposta nestas bases ata a resolución do desempate. Se seguise persistindo o empate, resolverase mediante sorteo ante o Tribunal.11 NOMEAMENTO COMO FUNCIONARIO EN PRÁCTICAS Logo de superar as probas, os/as aspirantes propostos polo tribunal serán nomeados funcionarios en prácticas, tras presentar a documentación esixida nas bases, de acordo co disposto nas bases xerais na súa base duodécima.12 CURSO DE FORMACIÓN Tras o nomeamento como funcionario en prácticas realizarase o curso obrigatorio de formación teórico-práctico na Academia Galega de Seguridade Pública de Galicia, e un posterior período de práctica nas condicións que regulamentariamente se determinen. Durante o período de permanencia no curso de formación, os/as aspirantes percibirán, con cargo ao orzamento da Corporación, as retribucións que a normativa vixente establece para os funcionarios en prácticas. Os/as aspirantes que non superen o curso selectivo e o posterior período de prácticas perderán o dereito a ser nomeados funcionarios de carreira, o que será acordado, mediante resolución motivada da autoridade que efectuara a convocatoria, a proposta do órgano responsable da avaliación do curso selectivo.13 NOMEAMENTO E TOMA DE POSESIÓN Logo de concluír o curso selectivo e o período de prácticas, os/as aspirantes que o superasen serán nomeados funcionarios de carreira polo alcalde-presidente do Concello, e deberán tomar posesión de acordo coas bases xerais que rexen esta convocatoria.14 NORMA FINAL Contra a Resolución da Alcaldía que aprobe as presentes bases, que pon fin á vía administrativa, poderase interpoñer un recurso contencioso-administrativo ante os Xulgados do Contencioso Administrativo, no prazo de dous meses contados dende o día seguinte ao da publicación das presentes bases no Boletín Oficial da Provincia, segundo o artigo 46.1 da Lei 29/1998, de 13 de xullo, da xurisdición contencioso-administrativa. Asemade, poderá interpoñerse un recurso potestativo de reposición perante o alcalde-presidente, no prazo dun mes contado a partir do día seguinte ao da devandita publicación (artigos 116, 117 e 48 da Lei 30/92, de 26 de novembro, do réxime xurídico das administracións públicas e do procedemento administrativo común). No caso de interpoñerse un recurso potestativo de reposición, ata que sexa resolto expresamente ou se produza a súa desestimación presunta, non se poderá interpoñer o recurso contencioso-administrativo (artigo 116 da Lei 30/92, do 26 de novembro, de réxime xurídico das administracións públicas e do procedemento administrativo común). No non previsto nestas bases rexerán como supletorias a Lei 7/1985 de 2 de abril, reguladora das bases do réxime local, o Real decreto lexislativo 781/1986 do 18 de abril, RD 364/1989, a Lei 2/1986 do 13 de marzo de forzas e corpos de seguridade, e a Lei 4/2007, do 20 de abril, de coordinación de Policías Locais de Galicia, o Decreto 243/2008 de desenvolvemento da mesma lei e a Orde do 28 de xaneiro de 2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais, para a integración dos vixilantes e auxiliares de policía ou interinos, para o acceso como vixilantes municipais e a contratación de auxiliares de policía de tempada. ANEXO I MODELO DE INSTANCIA D/D.ª. DNI núm. con enderezo en., teléfono., correo electrónico., nacionalidade. idade. coñecedor/a da convocatoria publicada o día. no BOE núm. para a provisión en propiedade dunha praza de policía local do Concello de Oroso, incluída na oferta de emprego público 2010, manifesta: 1º) Que reúno todos os requisitos esixidos na base cuarta das bases específicas da convocatoria.2º) Que coñezo e acepto incondicionalmente o contido das bases xerais e específicas da convocatoria.3º) Que me comprometo no caso de obter a praza a prestar a promesa ou xuramento establecido no RD 701/1979 do 5 de abril. Por iso solicito participar no correspondente proceso selectivo. Achégase a seguinte documentación: - Xustificante de ter satisfeito os dereitos de exame. - Declaración xurada á que se refire a base cuarta letra g) e certificado médico ao que se refire a base cuarta letra h). - (Opcional) Certificado de acreditamento do coñecemento da lingua galega CELGA nivel 4 ou validación ao mesmo nivel, segundo o disposto na Orde do 16 de xullo de 2007 da Consellería de Presidencia. Oroso. de. de. Asinado. PROGRAMA ANEXO II 1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: Dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Ernesto Daniel Ioan Ilie Chahdaoui Khorbi.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e o funcionamento do municipio. O Pleno. O alcalde. A Xunta de Goberno local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación.16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.17. Lei orgánica de forzas e corpos de seguranza. Funcións da policía local.18. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia: aspectos fundamentais.22. Delitos e faltas. Circunstancias modificadoras da responsabilidade criminal. Persoas responsables: autores e cómplices. Graos de perfección do delito.23. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.24. Delitos contra a Administración pública. Atentados contra a autoridade e os seus axentes. Desordes públicas.25. Homicidio e as súas formas. Faltas contra as persoas. Delitos e faltas contra o patrimonio e a orde socioeconómica.26. Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.27. O atestado policial na Lei de axuizamento criminal. Concepto e estrutura.28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.29. Lei de seguranza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento no caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e compañeiros/as. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público. ANEXO III CADRO DE EXCLUSIÓNS MÉDICAS Para os efectos da exclusión do/a aspirante, terase en conta o seguinte: 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial que, a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico.3. En ningún caso as probas de recoñecemento médico estimarán como circunstancias negativas para efectos do proceso selectivo calquera que fose derivada da situación de embarazo e lactación. A data de publicación no Boletín Oficial do Estado dun extracto da Convocatoria, servirá como data para o computo do prazo para a presentación de instancias. Oroso, 12 de xaneiro de 2011 O Alcalde-Presidente, Asdo.: Manuel Mirás Franqueira.